CELEX: 22021D2212
Language: sk
Date: 2021-11-24 00:00:00
Title: Rozhodnutie Asociačnej rady EÚ – Tunisko č. 1/2021 z 24. novembra 2021 o schválení predĺženia platnosti strategických priorít EÚ – Tunisko [2021/2212]

14.12.2021   
               
               
                  SK
               
               
                  Úradný vestník Európskej únie
               
               
                  L 447/7
               
            
         ROZHODNUTIE ASOCIAČNEJ RADY EÚ – TUNISKO č. 1/2021
         z 24. novembra 2021
         o schválení predĺženia platnosti strategických priorít EÚ – Tunisko [2021/2212]
         ASOCIAČNÁ RADA EÚ – TUNISKO,
         so zreteľom na Euro-stredomorskú dohodu o pridružení medzi Európskymi spoločenstvami a ich členskými štátmi na jednej strane a Tuniskou republikou na strane druhej,
         keďže:
         
                     (1)
                  
                  
                     Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Tuniskou republikou na strane druhej (1) (ďalej len „dohoda“) bola podpísaná 17. júla 1995 a nadobudla platnosť 1. marca 1998.
                  
               
                     (2)
                  
                  
                     Podľa článku 80 dohody má Asociačná rada právomoc prijímať rozhodnutia na účel dosiahnutia cieľov dohody.
                  
               
                     (3)
                  
                  
                     V článku 90 dohody sa stanovuje, že zmluvné strany majú prijať všetky všeobecné alebo špecifické opatrenia potrebné na splnenie svojich povinností, ktoré vyplývajú z dohody, a majú zabezpečiť, aby sa dosiahli ciele stanovené v dohode.
                  
               
                     (4)
                  
                  
                     Rozhodnutím Asociačnej rady č. 1/2018 (2) Európska únia a Tunisko prijali strategické priority usmerňujúce toto partnerstvo v období rokov 2018 – 2020.
                  
               
                     (5)
                  
                  
                     Obe strany sa výmenou listov dohodli, že by sa mala predĺžiť platnosť strategických priorít EÚ – Tunisko, ako dokumentu, ktorý usmerňuje upevňovanie tohto partnerstva, a to dovtedy, kým sa neprijmú nové aktualizované strategické priority.
                  
               
                     (6)
                  
                  
                     V článku 10 rokovacieho poriadku Asociačnej rady sa stanovuje možnosť prijímať rozhodnutia písomným postupom v období medzi zasadnutiami, ak sa na tom zmluvné strany dohodnú,
                  
               PRIJALA TOTO ROZHODNUTIE:
         
            Článok 1
            Asociačná rada písomným postupom rozhodla, že platnosť strategických priorít EÚ – Tunisko pripojených k jej rozhodnutiu č. 1/2018 sa predlžuje dovtedy, kým Asociačná rada neprijme nové strategické priority.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 24. novembra 2021
            
               
                  Za Asociačnú radu EÚ-Tunisko
               
               
                  predseda
               
               Othman JERANDI
            
         
         
            (1)  Ú. v. ES L 97, 30.3.1998, s. 2.
         
            (2)  Rozhodnutie Asociačnej rady EÚ – Tunisko č. 1/2018 z 9. novembra 2018, ktorým sa prijímajú strategické priority EÚ – Tunisko na obdobie rokov 2018 – 2020 (Ú. v. EÚ L 293, 20.11.2018, s. 39).